Σκάθι (δορυφόρος)

Σκάθι  280px
Η Σκάθι σε φωτογραφία του Κασσίνι. Ανακάλυψη Ανακαλύφθηκε από Μπρετ Γκλάντμαν et al. Έτος ανακάλυψης 2000  Χαρακτηριστικά τροχιάς Ημιάξονας τροχιάς 15.576.000 Km Εκκεντρότητα 0,246 Περίοδος περιφοράς 725,784 ημέρες Κλίση 150° (προς τον Ισημερινό του Κρόνου) Είναι δορυφόρος του Κρόνου Φυσικά χαρακτηριστικά Μέση Ακτίνα 4 Km

Η Σκάθι (), ή Κρόνος ΧΧVII (Saturn XXVII), είναι ένας φυσικός δορυφόρος του πλανήτη Κρόνου. Ανακαλύφθηκε από τους Μπρετ Γκλάντμαν, John J. Kavelaars και την ομάδα τους το 2000, και έλαβε το προσωρινό όνομα S/2000 S 8.IAUC 7538: S/2000 S 7, S/2000 S 8, S/2000 S 9  7 Δεκεμβρίου 2000 (ανακάλυψη)MPEC 2000-Y15: S/2000 S 1, S/2000 S 2, S/2000 S 7, S/2000 S 8, S/2000 S 9 19 Δεκεμβρίου 2000

Έχει περίπου 8 χιλιόμετρα διάμετρο, και περιφέρεται γύρω από τον Κρόνο σε μέση απόσταση 15.576.000 χλμ. σε 725,784 ημέρες, σχηματίζοντας κλίση 149° προς την εκλειπτική (150° προς τον ισημερινό του Κρόνου), με κατεύθυνση ανάδρομης φοράς και εκκεντρότητα 0,246.

Το όνομα του δορυφόρου συχνά αναφέρεται ως Σκάντι (Skadi). Αυτό είναι το όνομα το οποίο ανακοινώθηκε το 2003IAUC 8177: Satellites of Jupiter, Saturn, Uranus  8 Αυγούστου 2003 (ονοματοδοσία); Η IAU, όμως, αποφάσισε στις αρχές του 2005 να χρησιμοποιήσει ένα εναλλακτικό τρόπο προφοράς της Νορβηγικής ορθογραφίας του ονόματος.IAUC 8471: Satellites of Saturn  21 Ιανουαρίου 2005 (ονοματοδοσία). Η κλασική γραφή του ονόματος είναι Skaði, με το γράμμα Ð (εθ), και η γραφή Σκάντι (Skadi) ήταν μία οπτική (και όχι φωνητική) αναπαράστασή του.

Η Σκάθι πιθανόν να σχηματίστηκε από μέρη που ξέφυγαν από τη Φοίβη.

Το όνομα του δορυφόρου προέρχεται από τη Σκανδιναβική μυθολογία. Η Σκάθι (Skaði) ήταν ένας γίγαντας, σύζυγος του θεού από το πάνθεο των Βανίρ, Νγιορντ.

Η Σκάθι ανήκει στη Νορβηγική ομάδα δορυφόρων του Κρόνου. 

 Παραπομπές 

 Εξωτερικοί σύνδεσμοι 
 Σκάθι από την Εξερεύνηση του Ηλιακού Συστήματος της NASA 
 Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου